
EMILIO DA DEPPO (1946) 


Veronika, la croda pupa 


Le é tante le storie e le leiende che da senpre se conta su le nostre montagne e i 
laghe dolomitiche, da Misurina a Sorapis e tante tante outre, par no parlà de le 
longane e bestie pi o manco nventade. 


Chela che goi contave l é na fiaba vera. Come pola esse vera na fiaba?, 
disaré. La é parché na situazion fora usanza, co na cornis da no crede, la po esiste. 
L é sucessa a na pupa todesca de nome Veronika, ciavei bionde co le dreze, goie 
celeste, proprio come che deve esse la tradizion. No é un principe azuro, ma na 
mare e n pare, che i golea tanto ben. Tante ane fa, l pare - che se ciamea Wolfgang 
—la ciatà pa la prima ota su la so strada tanta dente e tante loghe, ma un pi de 
dute lo à npressionà, tanto da feighi di: 


“L ntares de n grupo de crode no l dipende da le dificoltà o se le scalate le é 
cognosseste, ma da le beleze che crode, val, piante e eghe le fa n duto un con 
grazia. Pi de dute, l salvargo, parché chesti loghe i é romanteghe. Spordendose da 
forzele zenza nome sora valoi negre, pien de nee e de père, se po capì e gode la 
gioia che a ienpì l peto dei prime omin che se a ncognà fra cheste crode.“ E passà 
tante ane, e Wolfgang no po desmenteasse chel ncontro: ntanto l se à fato na 
fameia e l à avù na bela pupa. L decide de tornà te chel logo magico e incantà, e 
de portasse apede la fameia par na vacanza, lontan dai rumor de la cità e dal gris 
de chei ziei del lisinpon. Inte de se l sogna l verde cioudo del bosco, l core de l 
ega, i uziei che cianta, i fior de dute i color e chele crode che sà canbià con la 
magia del di e l ora de siera. E la luna, così iazada cuan che te sos n paes, la 
spunta npizada da le tori, da le zime, dai mile spizot che i circonda l bosco come a 
continuà l dogo de lustro e de color che l fardel sol l à apena finì. 


Sarala contenta la pupa? se domanda Wolfgang. Siguramente n fameia i avea 
parlà te le scure e frede siere d'inverno, te la desolada piana batuda dal vento. La 
curiosità era granda e la tosata spietea con strans la fin de la scola e la possibilità 
de chel viado longo, verso n posto che parea bel ma te l stesso tenpo pien de robe 
che no la cognossea. 


Cuante ote la maestra a scola avea contà de lupe e orche che da senpre i 
starea te i bosche! Chesto fastide 1 à sconbussolà par tanto tenpo la tosata, finche 1 
é ienù l di de caminà. Par Veronika era i ane de le banbole, e come dute le pupe no 
la rinunziea mai a la so amiga de peza. La ghi parlea, la se confidea, la i darea 
sicureza te 1 ndormenzasse col scuro de la note. Le magnea insieme, dividendosse 
chel che no ghi piasea, e calchi ota le radeghea, par scimiotà chel che suziedea a 
dute. L treno che le avarae portade n Italia era pronto n stazion. Veronika l é 
montada su par prima, ntanto che so pare pendea chele valis cosi pesanti, che so 
mare avea ienpi de maioi, parché la savea che n montagna l tenpo | é stranbo e che 
n poche ore se po passà da n bel sol al pi tristo dei tenporai. 


Anche so pare i avea contà d avè visto brentane de iara, e père grande come 
automobili rodolà portade dal torente, ienù tristo da le eghe negre dei tenporai. L 
viado l é stà longo, ma la goia de vardà dai finestrin chi loghe che i se presentea 
come tante cuadre piturade da la natura i à fato ieni duto pi facile. 


Finalmente le Dolomiti! L paes da onde che partia la strada pal rifuio l era 
pizol, le ciase dute n riga longo la strada, poca dente e calchi rara machina. Era l 
1952, te la cità che 1 avea lassà era confusion, dente piena de dafei, clacson che 
domandea de podè passà par portà tanta dente, senpre pi dente. Ca duto era chieto, 
se podea parfin sientì i uziei ciantà e 1 ega de le fontane che someea ciacolà. Se à 
vizinà n sior, che con sudizion 1 a domandìà se l era lui l ingegner che dovea esse 
portà n gip al rifuio. Era proprio na gip, de chele che i soldade americane avea 
lassà drio la longa storia de guera n Italia. La ienea usada par portà persone e, 
adatada con dei atreze, travi e bree. L bisuoi de chi ane era de usà tenpo e materiai 
zenza strazà nia, bisognea dasse da fei, cosi era par la gip che siguramente no 
farea l viado ndrio goita. Veronika era preocupada, e l so muso no scondea l teror 
del viado su chel strano biroc’. L fefo che l à te la fotografia l parla pi de mile 
parole. 


La strada era verta, someea che la gip no ghi la faresse a rampegasse, e i 
rame dei alberi se spostea, n ota carezandoghi 1 muso n outra ota dandoghi de le 
biscazade. Finalmente é spuntà chele montagne cosi bele, e l pra onde che era l 
rifuio, oasi onde che 1 verde se presentea te dute le so fateze. Chesta scena l à fato 
di a papà Wolfgang parole cosi bele che solo i pionieri come lui sientia da l anima 
prima che da la testa: “Auguro che se posse continuà a ienì n ponta de pè tra 
cheste care montagne, come cuanche era solene | so prinzipio, cosi da sientisse da 
ele defendeste, come tei di che duto era salvargo e ncontaminà dal on, cuanche 
vivendo la gioia era intata, pura pienamente. Lassonela pura, alora tornaron, 
tornaron fin che podaron te cheste corone de montagne divine, contornade da 
ponte che le và a sprofondasse te 1 ziel, te chesto mondo de sogne.” 

La vita al rifuio la passea chieta, con Veronika, la so banbola e la mare che 
con pazienza rienpìa le dornade spietando so on, che ogni bonora l partia presto 
par scopri ogni pi sconto cianton, ogni pèra, ogni piega de chel mar n pè che la 
natura avea fato con tanta bondanza. Bisognea fei le lezion de le vacanze con 
scrupol, iutà so mare tei laoret e pi de dute partecipà a la vita del rifuio. La cioura 
che Rolando l gestor cenea par avé l late pa la so fameia, che la golea conpagnia 
ranpegandosse su pai pra tra i cogoluz de fien, te | cioudo sol d istade. Era 
Miranda, la fia de Rolando, che l era come na suor pi granda e che Veronika iutea 
insieme a Graziana te l fei i laori de cusina e le canbre, cognossendo i segreti de la 
soa doventù e scoltando le so confidenze, senpre co 1 orgolio de aveghine la 
fiduzia, e zerta de conservà inte de se i sogne e l esuberanza. Era l ega che nassea 
come par miracol da sote le père buciandosse a val par unisse a outre eghe e portà 
con se forza de vita. 


La cesuta ] avea desine de crode par canpanil, onde anche na pizola orazion 
someea la desse n ziel lediera e pi scoltada. Fiaba era duto ntorno e da godesse la 
vita ten chel remoto cianton del mondo. 


L é n confin te la storia del alpinismo, chel che à fato l ingegner Wolfgang 
Herberg fra cheste montagne, e la so distinzion no à mai golesto acetà n publico 
riconoscimento. Solo n vezo l se à tolesto e no podea esse n outro modo. Dendo 
su pal Ciadin d Arade, a sinistra 1 é 1 ramo de la Scala Granda, co le paredane a 
strapionbo unide te na ciadena fissa e duta tacada. A destra, crode pi restogne: 
Cima d Arade, Punta Koegel, CIMA VERONIKA, e 1 Monfalcon de Cimoliana. 
La fiaba de Veronika, la croda pupa l é ncora pi bela e zenza paragoi con al so 
fianco, poiada su una forzela, la “banbola”. Se po vedele anche dal Rifuio Padova. 
Par senpre. 


(Domeie) 


PIERO DE GHETTO DE ROCHE DE LISEO (1932) 


Apede la vaces. 


In chel istade del 1940, insieme a Bruno Rosselli e a Edoardo del Biso, son dù a 
pede la vaces ia par Nedui. Aeane da i tende a na vintena de vaces da late che no 
era dudes a monte. 


Come che passeane la dornada dipendea da la vaces che, pi o manco, dute i 
dìs les fasea la stessa robes: les scominziaa a pascolà a les nuove da bonora al Prin 
Pian de Nedui, a les undes les era sul Secondo Pian e a medodì les ruaa sul Terzo 
Pian e les se buciaa do a rumià. 


Daspò, pian pianeto, les dea su par al Sitol e les fenìa al giro su la Pausa de 
Saudame. Verso les cuatro l era ora de tornà a cèsa. 


A nosautre tré me restaa an grun de tenpo par di par i fate nostre, anche se 
ogni tanto se perdeane ia e sentiane Taresa de Bepo Breo che urlaa da Cianzia: 


NAN 


«La vaces ize Cesaliiis!!!» o carchedun autro che urlaa: «La vaces ize varaaa!!!» 


La vaces ciataa senpre al modo de pascolà ize vara. Les passaa al Ru de 
Paluses, e se carchedun se desmenteaa verta la bochera de la strada de Prazelan, 
les dea anche pi n su, fin sun Sacus. 


E canche torneane a cèsa da da sera sentiane la nostres. 


Credo che nessun cognossesse così ben i poste come nosautre tré. Dal ponte 
de Cianzìa a la Crepa de Fraina cognosseane duta la piantes, dute i sas e duto 1 
resto. 


Ogni tanto me penso de la maras-ces salvarghes, de la fraies, de la muies de 
Saudame, die ciclamini del Sitol, dei zozolute, dei porcini e dei capeloi. 


Cuasi sié mes passade ize n lanpo, ma che à lassà n segno che no se può 
desmenteà così fazile, credeme... 


(BORCIA) 


NICOLA ALVERA DE “SAN (1968) 


Sensazios 


Ra voia de ‘sì su sul Monte Bianco r é propio granda. El di de Nadà vado a na 
zena coi amighe de senpre. Sento di che Diego el vorarae fei festa par i sessanta 
ane co ra zima del Bianco. Eco r ocajion che spetae, un ‘siro co ra parsona iusta! 
Ai chinesc de aprile moon par chesta aventura, ma ormai da longo l viaso sentie 
che ra zima no r arae fata. L é stà in ogni cajo zinche gran biei dis: on vedù 
Cervinia, Courmayeur, Chamonix e par fenì son ‘sude sul Gran Paradiso, 4065 
metre de outeza, co na gran bela ‘sornada e soralduto, infinalmente, a pè. Schie, 
peles, un saco sun schena e l ceto de ra natura che ‘sà da calche an el me fesc 
conpagnia. A ra fin, però, me vanza ra sensazion de in chera domegna: fosc ra 
zima del Bianco no ra fejaron. Ra crodes es resta là, i disc dute, e iò spero che st 
outro colpo, ormai a moe, ra sensazion iusta see chera de ruà su in son, ma del 
Monte Bianco sta ota! 


(anpezan) 


Reindirizza a: 


e Prose e poesie bellunesi 2007/La tradizion de la Vecia Popa in Agort 








LINA DE BIASIO (1953) 


Come che chi tosac da na ota i saveva, e chi da ades i 
pol, lieze le ore senza leroio 


Cande che chi tosac da na ota, de la classe del ’22 o del ’23 o là dintor, i ziva co le 
vace via per sora Zunaia, ben da bonora i sen ziva su per el triol de Sal Col e dopo 
i portea el bestiam a pascolà fora a La Lasta, Sora Sarot, fora La Mandra e calche 
ota anca su per Col dal Pez o inveze i le sgorzeva ite Le Loce, daré i mur dei prai, 
ite el comunal. 


Per se passà el tenp intant che chele vace le rumieva, i ziva a gesine o, co le 
scarpe da fer, che i doreva per no sbrissà, i feva i zerci su le piastre che l é fora La 
Lasta e ancora aldidancuoi, savendo doe zi a zercià, se pol i vede. Calche un en 
cin pi spericolà el se dondolava coi ram de pez e, dopo i avè domai, el passava via 
per sora le crepe e ghe n é stat un che l é tomà, cande che s à spacà el ram, e l s à 
rot na cadigia, ma l é stat medeà sol co l inpiaster de maestra de pez e ancora 
aldidancuoi el zotigea. Co scominziava a piovesinà sti puore tosac i se binava 
aüna sot en sas e se i sentiva el vers de la ciaura dal bosch, che la ciamava la 
piova i se spasemeva... 


E podesse continuà ancora en cin...e ve contà valch de auter...e la tirà pi 
longia... 


Ma chel che ne interessa a noi ades 1l è che sti tosac che i ziva a fai i paster 
ben bonora co na feta de polenta o en puoche de patate cote, ite na sacocia de 
peza, no i avea el leroio, ma i savea lostes cande che l eva ora de tornà a ciesa. 


I dì che l eva el sol i inponteva en bachet dert ite la mota, lonch 40-50 schei, 
e ogni tant i vardeva l onbria che 1 bachet el feva zabas e i saveva en pressapuoch 
che ora che l eva. 


Se i eva sun Col dal Pez i inpiantava el bachet su en picol col sora el poz da l 
aiva. 


A mi i me à contà che cande che i sconfinava ite i pascoi de chi da 
Fontanive, ite per Le Peràzze, i monteva sul Sas de le Ore per vardà fora el 


cianpanil e savè che ora che l eva. 


Inveze cande che in zugn (1) i porteva le vace a se ingianbà ite a Le Peraze, 
dopo le avè fate ferà, coi ciodi cuadri, sot al travai de Cesaril, se no le se sfrueva 
le onge, i paster i vardeva via el lares che l é ancora su in som Oteàra e i se 
regoleva per savè che ora che l eva co l ombria che sto lares el feva zu per chele 
rive che le eva segade, restelade e netade come en *sbors, cande che l onbria la 
paseva via el triol che vegniva zu da Staulàt l eva le siei da dassera. 


Ades come i tosac de na ota, anca i tosac del didancuoi, co i và a zugà ite el 
cortil de le Scole i pol se desmentià a ciesa el leroio, ma se l é el sol, vardà l 
onbria che segna l ora, su la meridiana che i s à fat e se l é le neole i pol se sporze 
da zalpè del cortil e vardà che ora che l é sul cianpanil de la giesia. 


Regordonse però che da senper in Alie basta vardà i monc, el ziel e l sol per 
capi in che stagion che sion e che ora che l é, doe che el sol el nas e doe che l và a 
fiori. 


Bastarave no avè senper pressa e se fermà a considerà e forsi se scoprirave 
anca valch de auter. 


(1) I ziva co le vace da zugn a setenbre fin a la sagra de Le Grazie, puoiz i le 
porteva sa Mont, doe che vegniva su chi d Agort. 


(Alie) 

PIERO DE GHETTO DE ROCHE DE LISEO (1932) 


Pan de seala 


«Alora ero an riedo e l era autre tenpe; chesta me la penso come se fosse 
iniere». Così scominziaa senpre la stories che l barba Rico al me contaa can che 
deo a l ciatà in America. 


L aea na bona memoria e l era an piazer ascoltà. 


N ota l à scominzià così: «La mare la se fasea al pan ize cèsa e daspò la l 
cenia serà ia de sote. La ciave la se la tienia sote la carpetes. An dì son passà ize 
strenta daos cèsa e èi sentù an udor de pan fresco che m’à fato ienì la sbaes ize 
bocia. Son montà sul cuertel dei Brees e, ize par la ramada de la fenestra verta, èi 
vedù dodes pan de seala sul comò de canbra apena tirade fora de forno. La mare 
la i aea betude là a se suià. 


Al pare, che l era fauro, in chel dì l era dù a Borcia e ize fosina no l era 
nessun. Son dù ize, m èi fato an gancio come n langer, l èi tacà sun ramo da 
fasguoi, èi inpirà an pan e l èi tirà fora par fenestra: e daspò me l èi magnà duto. 


In chela sera la mare la i à dito al pare: «Tiò Liseo, no capisso, me parea de 
aé fato dodes pan e pi de undes no ghe n ciato.». E al pare: « Te te avaras sbalià a 
contà». 


No èi mèi aù al coraio de i dì a la mare ce che aeo fato. 
L é morta zènza saé che in cheľ’ota l aea reson ela....! 
E daspò al barba Rico l à dito: - Dasei pan assèi a Roche —. 
Chesta l é stà la ultima parpoem>oles che a dito la mare prima de morì. 


Roche l era mè fardel.» 


(Borcia) 

Reindirizza a: 


e Prose e poesie bellunesi 2007/Un insogno 

Reindirizza a: 


e Prose e poesie bellunesi 2007/Se ciatà (metafora) 

Reindirizza a: 


e Prose e poesie bellunesi 2007/Sul fornel 

Reindirizza a: 


e Prose e poesie bellunesi 2007/Enrosadira 

Reindirizza a: 


e Prose e poesie bellunesi 2007/N tin de sudor 

Reindirizza a: 


e Prose e poesie bellunesi 2007/San Dené 

Reindirizza a: 


e Prose e poesie bellunesi 2007/El reguz e la neola 

LUCIA TALAMINI DE LA TELA (1957) 


Par piazer, na guoza de aga 


Na guoza de aga 
par me bagnà i auriei; 
an ciaze de aga 
par me destudà la siede; 
na bariza de aga 
canche vado su par la monte. 
An bazil de aga 
par me rinfrescà al mostaze; 
an secer de aga 
par lavà dò la scudeles; 
an mastel de aga 
par lavà fora i lenzuos. 
Na seia de aga 
par sfreà al siolo; 
doi sece de ran su |] zanpedon 
par l aga che ocore ize cèsa; 
an ciaudrin de aga 
par fèi la polenta. 
Aga da pioa 
par bagnà i fiores; 
an brente de aga 
par beerà la besties; 
an secel de aga senta 
par na benedizion de | Signor. 


Aga par chi pi siore, 

aga par chi pi puarete, 
aga par dute ... 

e gramarzé, 

gramarzé da sen 


par duto sto ben: l aga! 


(Guodo) 

Reindirizza a: 


e Prose e poesie bellunesi 2007/Dies dis a Pra dla Monti 

Reindirizza a: 


e Prose e poesie bellunesi 2007/De r Africa 

Reindirizza a: 


e Prose e poesie bellunesi 2007/Tomnà al paes 

ANNA MARIA DE MICHIEL 


Sere d autuno cadorine. 


Sere d autuno chiete, sere nostrane, 
col fogo inte spoler e su cuatro castagne 
e finche i fasuoi boe inte pegnata ... 


me sento sul sofà a cocolà la giata. 


Sere de otobre curte, sere vere, 
con l odor bon dei pome e chel dei pere, 
con doi pui de ciodini da curà inte traversa ... 


li magnaron doman davoi de la minestra. 


Sere d autuno stranbe, sere grisolade, 
con poca dente che passa su e do par le contrade, 
se stà de inte, al ciaudo, beate, 


a spietà che sea ora de scolà le patate. 


Sere serie de novenbre, sere da magon 
e intanto falischea, lassù, sora al Miaron 
l unica par no pensaghi é feisse un bon cafè, 


co la cogoma da un? No ... meo chela da tre ... 


Sere d autuno chiete, sere nostrane, 
sere vere e sere grisolade, 
sere che no se vede l ora de dì a dormi 


de coatasse sote le cuerte e no pensaghi pi. 


(Lorenzago) 

Reindirizza a: 


e Prose e poesie bellunesi 2007/De la vita i fei stricole 

MASSIMO MOSENA NONI 


Te ai vedù. 


Te ai vedù inte na dornada d istà, 
] oro del sool, al turchin del zìel. 
Te ai vedù ìnte al silenzio de le zime, 
dantre na val sconduda, fùora dal teenp. 
Te aì sentù ìnte al rumoor de la tanpesta, 
la saeta la tua forza, al toon la tua oos. 
Te ai anca vedù inte na pùore ostaria, 
omen fruai da na vita dura, 
che no senpre i à scoltà la tua 005, 


ma iliò ti te ere, e te ridee, conteent. 


Te ai zercà de domenega inte al doom, 

la deent polìto, la giacheta firmada, 

al fiol indenìer, la fia laureada, 

le ciacole ùoite, le paste sot al braz. 

Ma iliò no te ere, mi no te sentie, 

e alora ti te me as toot da na banda, e te as dit: 
- Cua no n é la mia deent, cua no n é casa mia, 


cua l é solche al regno del gnia. 


(Fornegise) 

Reindirizza a: 


e Prose e poesie bellunesi 2007/L infiniu 

Reindirizza a: 


e Prose e poesie bellunesi 2007/Polsete 

SCUOLA SECONDARIA DI PRIMO GRADO DI CALALZO DI 
CADORE 


Incipit processo contro Catarina da Pozalle (liberamente tratto da 
PROCESSO DI INQUISITIONE CONTRO GENTE MALEFICI ET STRIGHE 
ET ALTRI ADERENTI A MAL FARE di Giancarlo Pagogna). 


Qui incipit processo contro Catarina da Pozalle, processo contro gente 
malefici et strighe et altri aderenti a mal affare 


LAUS DEO SEMPER et intercessio Beatae Mariae Virgis 


Cristi nomine invocatus. Die duodecima Mercurij decembris Anni millesimi 
sescentesimi quadragesimi sexti post Christum natum. Nella sala del Tribunale 
della Giustitia siedono l’Illustrissimo Reverendissimo Signor Marco Gradenigo, 
Patriarcha, il Reverendissimo Pree Giulio Missino dell'Ordine minore 
degl’Orbenetani, dottore nella Sacra Teologia contro le gravità heretiche, il Signor 
Geronimo Giustiniano, il Signor Bernardo Valvasana canonico udinese, i Signori 
Reverendo Adriano Frumento dottore nelle sacre Teologie ed ancho canonico 
udinese, Niccolò Tracanela plenipotenziario et Esaminatore sinodale ed il 
Prefettissimo et Eccelentissimo Signor Agostino Diano, et Giovanni Francisco 
Furis dottori, et consiglieri, et Cancellarji, procurando al beneficio publico 
sollevare ogni et qualunque malfatto, stante il suo potere ed mediante l’aiuto 
Divino, essendo fama publica certa, overo incerta, li infrascritti testimoni daranno 
testimonianza se si trovano gente malefici, strighe o di qualsivoglia altri aderenti a 
mal fare. Sono stati citati l’infrascritti testimoni così per Inquisitione fatta dalla 
Iustitia, havendo havuto solennemente il debito giuramento conforme 
l’avertimento Divino et humana legge et Statuti. 


NOTAIO 


Io Joannes Nicolaus Monnus, notaio del santo uffizio dell’inquisizione, 
nominato e comandato dal ditto Tribunale, prenderò atto a questo processo. 


PATRIARCA 
Chi sei tu e cosa sai? 


MOGLIE DI CIPRIANO 

Ió son la femena de Cipriano Liva, Ió e mè on dison che Catarina l é na stria 
e mè on ve disarà al parchè. 


CIPRIANO 


Sié ane fa, sta stria l é ienesta a ciatame a ciasa, e la me a domandà an poche 
de schei, Ió no avèo e alora sta stria la me a dito:” Vardete ben che chel che no te 
me as dato, te lo consumarà”. 


MOGLIE DI CIPRIANO 


Da chel dì mè on l à passà le pene del inferno. L é stada duta colpa de chel 
porzel boesto che la ne à portà. I6 dovèo conprà poco dopo e cuanche la ne a portà 
al porzel iò ei magnà, ma prima ei fato al segno de la cros par mandà ia al diou. 


CIPRIANO 


Anca iò ei magnà al porzel e da chel dì la panza la se a sgionfà senpre de pì e 
me parea de avé doi iat che i girea par la panza. E sta stria la me à guari, e l é 
stada ela a feime ienì al mal de panza. 


MOGLIE DI CIPRIANO 


Par colpa de sta stria ió no ei pì conprà al fiol che spietèo da ane. Par colpa 
soa ei visto la panza de mé on sgionfasse senpre de pì. E par sié ane me à tocià stà 
inte ciasa con mè on e magnà poco par cenì da conto i schei par le medesine che 
no le fà nia!! L é na stria, guesse brusala via ! La me a ruinà sie ane de la mè vita 
e la me a ruinà la mè fameia. L é na stria. 


CIPRIANO 

Sì, l é na vera stria. 

PATRIARCA 

Sia condotta la strega, cosa puoi dire a tua discolpa? 
STREGA 


Son Catarina da Pozale e ades ve conto duta la verità. An dì che ero drio dà 
da magnà a le pite ai pra de Prondraze, al Feltrin de Patriarca l é ienesto a ciasa 
mea e ] me à dito che dovèo esse portada nte preson par ordin del Incuisitor del 
Santo Oficio; al me à portà inte la preson del Palazo. Al me avea obligà a 

despoiame; al pree l à inpizà n lumin e l à tacà a vardà duto al mè corpo. Tremèo e 
i sò iede frede i tocea la mè pel. “Al Diou” al disea zercando “l é dù inte la pel dei 
sfortunade par le vessie, ma l à ciatà solo segne del laoro par le bestie”. I me tocea 
la natura e son stada mal duto al dì e ei tanto piandesto. 


PATRIARCA 
Chi sei tu e cosa sai? 
GIOVANNI GIACCHETTI 


Ió son Giovani Giacheti e son ienesto dal Incuisitor de Udin a testimonià che 
] fiol de mè fradel al patìa al mal de San Valentin e l é stà curà da n coleio de 
dotor de Venezia e anca da n dotor de Val, senza iavà nia. Na femena de Caste l, 
piena de conpassion che |] avea visto tomà sto fiol inte la iesia de San Martin a 
Val, la me à insegnà a passà al tames del mei sora la testa del canao, Catarina à 
dontà che l era belo stà fato e 1 avea visto che la contrazion dei muscoi tornea 
indrio. Ma l canao no l starea meo. Anca na femena de Auronze 1l era desta a ciasa 
soa con n tin de ai benedeto che i la farea stà meo. Ió son ienù a dì al Tribunal che 
Catarina l à dito che solo l voto a San Valentin l avarae guarì l canao. 


PATRIARCA 
Chi sei tu e cosa sai? 
GIOVANNI DEL LONGO 


Son Giovani del Longo e son stà ciamà a Udin, ma èi da dive che no 
cognosso nianca na stria, ma na femena de nome Catarina che cuanche la me à 
visto che ero zoto, che avèo piaghe e mal a le ianbe o da calche outra parte la me à 
guari, nte 1 nome del Signor e de la Madona. Se iò i ghi dareo schei, la li tolea, se 
no no la me li domandea. La é na bona femena sta Catarina da Pozale e l| à guarì 
anca Iustina, ferma da n poche de ane e no la podea caminà senza doi crozole, ma, 
dopo che | é stada medeada da Catarina, 1 é stada nbota meo e ades la po anca fèi 
da magnà. 


PATRIARCA 
Chi sei tu e cosa sai? 


ANGELINO MARTELLO 

Iò me ciamo Angelino Marte llo e avèo al mal del verde. I me à dato la colpa 
parchè èi ciamà Catarina , che la me daresse na benedizion; la me à benedì, ma la 
me à dito anca de pissà sora le otrie e dopo son guarì. 


STREGA 


Se me penso, se me penso... Sora de n careto, in tré dì son ruada a la preson 
de San Francesco da Udin. I me avea serà inte na preson co n outra femena che 
par duto ] dì la preea. La passea le sò dornade a ciamà l Signor e la Madona. Son 
stada tante dì a vede solo chel outra femena e la guardia. Avèo paura a parlà con 
chel outra femena parchè pensèo che la fosse na spia. I dì i passea e ela la 
continuea a preà; n dì la me a benedì e iò èi preà con ela. Cuan che ero na canaa 
mè barba Bartolomeo el me à contà come che se dora le erbe e la rasa. Cuan che i 
boscador de mè barba i se taiea, lui co le rase li guaria; n dì me son taiada n braz e 
mè barba al me a guarì. Così ei nparà anca ió. Sèi anca fèi missiot co le erbe, i 
fonghe, la rasa e la salvia. 


PATRIARCA 
Chi sei tu e cosa sai? 
MARIA 


Son Maria e éi sientì dì che la stria 1 avea guarì Gerolamo fiol de Sior Andrea 
Putti de Perarol, l era stà sié mes inte l lieto che no 1 se podea moe, solo cuan che 
calchidun i lo moea, e 1 avea calche bus inte l corpo, de le brute piaghe, che i 
dotor no i savea curà. Catarina l avea guarì e l] avèo visto dopo che l era stà mal, 
che al caminea come prima. 


PATRIARCA 
Chi sei tu e cosa sai? 
GREGORIO 


Me ciamo Gregorio e ve conto che Valentin scuarador de le zatere del porto 
de Perarol avea la ianba duta npiagada e nfeta. Cuan che l é tornà da Venezia al à 
contà che i dotori no i era stade boi a curalo. Così al se à fato curà da Catarina e al 
se à sentì nbota meo. Batista, mè fardel pì gran, par tré o cuatro ane l à portà na 
fassa su la ianba, dopo al se à fato medeà da Catarina de Pozale e no sèi cosa che i 
ghi à dato, ma prima l é stà meo e dopo l é guarì. 

SIREGA 


No èi mai savesto parchè le mè man le po guari la dente. Cuan che guarisso 
calchidun i iede i me brusa, siento l fredo inte l corpo, al cioudo inte le man. Preo 
anca la Madona che la me daghe na man, parchè ió èi tanta confidenza co la 
Madona. Dopo me siento duta straviada. N di cuan che ero nte preson | é ienesta 
na guardia a dime che sa cugnà l avea na piaga e | me à domandà se podéo 
guarilo. Al me à dito:”Hai abbastanza animo per guarirlo?” e iò ghi ei dito de sì. 
La guardia la me à portà dal malà e iò ghi èi prometesto de guarilo co la man 
santa de la Madona. Dute le sere dèo da sto ca e ghi disèo de preà la Madona, po 
ghi èi fato conprà na scudela de trementina e èi fato duto un missiot, ghi lo èi betù 
onde che l avea mal e lo èi fassà. Dopo lo èi fato preà la Salve Regina e ghi èi dito 
che al sarae guari. Dopo vinti di l à tacà a stà meo e al me à regalà Ccicia, 
minestron, da magnà e da bee. 


PATRIARCA 
Chi sei tu e cosa sai? 
LA NIPOTE DI MENIGUTO FABRO 


Ió son la neoda de Meniguto Fabro. La stria l à guari la femena de mè barba 
che la se era rota n braz cuan che la era tomada do par na scarpada e l avea perso 
tanto sango e la era drio mori, la stria l à iavà l sango e i ghi lo à betà inte con ntin 
de rasa par stropà al bus. No la era morta ma no la podea moe al braz. E par pagà 
la stria che la l avea curada la ghi à dato diese schei. 


PATRIARCA 
Chi sei tu e cosa sai? 
DONNA DOROTEA 


Sono Donna Dorathea figlia di Messer Pietro Alessandrini, mio padre (?) 
cavaliere e dottore nelle due leggi quondam di Giovanni Nodaro, fece chiamare al 
suo capezzale i cherugici di Ceneda e di Cividal che gli intimarono che 
l’haverebbero guarito et che entro un paro di dì si sarebbe levato in piedi ancho se 
debolmente ma Pietro restò debolissimamente infermo et un fermo gli opprimeva 
il petto. Catharina da Pozalle pogiò le mani sul suo costato ansimato e dopo una 
preghiera alla beata l’aggiutasse e disse: ”’ Ave conpassion de la mè ignoranza, no 
poi esse da vostro pare, ve saludo, prea senpre la vergine Maria”. Dopo tre dì, il 
nodaro esalò l’anima a Dio. 

SIREGA 


Ió no sei parchè son nte preson, ma son sigura che l é stà calche dotor a 
fèime serà ca, parchè Ridolfo de Val al me à minacià doi ote. El me à proibi de di 
a guari la dente, parchè ero ignorante. Ió penso che dute i dotor i à da di inte 
preson. Anca al sior Adami, Pievan de Piee, al me à cridà pi de na ota parchè vao 
a curà la dente, e al me à mandà dal Ilustrissimo Reverendissimo Arcidiacono, ma 
al me à dito che no l po tirame ia i pecà parchè fin a cuanche no finisso de guarì la 
dente son ciapada dal diou. 


E 1 me à dito:”Exorcizo te, immundissime spiritus, omni incursio adversarii, 
omne phantasma, omnis legio, in nomine Domini nostri Jesus Christi; erodicare et 
effugare ab hoc plasmate Dei”. E 1 me à minacià e 1 me à dito che no poi guarì se 
no èi la licenza. E ió ghi ei dito che no poi confessà parchè son ciapada dal diou, e 
che ió curo la dente co la man del Signor e de la Madona. Alora i me à bucià inte 
na canbra. 


PATRIARCA 
Chi sei tu e cosa sai? 
POLLONIA 


Ió son Polonia femena de Silvestro Da Col, cognosso ben Catarina da Pozale 
parchè calche femena che avea mal a le tete, che no podea alatà o autro, co la rasa 
e polver de fongo manina, la le à guaride par la grazia del Signor e de la Vergine. 
PATRIARCA Chi sei tu e cosa sai? 


FRANCESCO GIERA 


Ió son Francesco Giera, e me penso benon che avèo fato ciamà Catarina de 
ieni n Comelego, parchè la me femena l avea tanto mal al col: n brut mal. La era 
stada curada da tante dotor, ma nianca un i l avea guarida e Catarina l à guarida co 
le sò robe de erbe e l èi pagada polito. 


PATRIARCA 
Chi sei tu e cosa sai? 


BORTOLA 

Ió son Bortola, ió avèo la panza sgionfa e no stareo n pè. Dovèo conprà n fiol 
ma avèo tanto mal e no ero bona de conprà e dute le medesine no valea nia .Dopo 
avele proade dute son duda da Catarina da Pozale che la me à dato n tin de erbe e 
n tin de pacioc seco par ondeme la panza sgionfa e al mal l é passà e l é stà cosi 
che èi capi che la panza l era sgionfa parchè ero malada e no avèo mai avesto da 
conprà. 


PATRIARCA 
Chi sei tu e cosa sai? 
FRANCISCA 


Ió son Francisca, parente del Pree Jacobi. Mè sorela la golea avè n fiol, ma l 
era massa vecia. L avea conprà n fiol, ma dopo i la l avea perdesto. Alora l é desta 
da Catarina a tole n tin de erbe e la ghi à dito de magnale par tré di e dopo de di 
così: PARE MARE FIOI NO EI, DÌ A ROBÀ SE FA PECÀ, CEN SU LE MAN 
CHE AL SIGNOR TE IUTARÀ. 


PATRIARCA 
Chi sei tu e cosa sai? 
JACOBO ALESSANDRINI 


Ió son Jacobo Alessandrini. Ero nte piaza a Piee, e avèo mal a la ianba, no 
ero bon de caminà; ei ciatà Catarina che me à dito che la me darea na man a guarì, 
dopo cuindese dì starèo ancora pì mal e no ero bon de tirame su dal lieto. Alora 
sul denuoio la me à betù al pacioc che la tirea fora dal corno de bò in nome de 
Dio, diese o dodese ote al dì. Betèo anca sbaa e foie de faghera ma l denuoio l era 
senpre pedo. Mè fradel Piero al ghi à dito a Catarina de lassame stà; i lo à contà al 
Pree Jacobi e i doi fradiei i me à denuncià al incuisitor de Udin. 


PATRIARCA 
Chi sei tu e cosa sai? 
LIVIA 


Ió son Livia e me penso che èi visto Catarina che la se scondea nte 1 mè 
cianpo de sorgo e l èi spasemada parchè no la dovea dì nte 1 mè cianpo. Calche dì 

dopo, son desta a tole ega nte l brente, la m é ienesta contro e la me à 
mprometesto de dame bote. Da chel di èi tacà a stà mal. 


PATRIARCA 
Chi sei tu e cosa sai? 
GRETA 


Me ciamo Greta e ve conto de mè sorela Iacomina: la starea mal e no la tirea 
pì l fià. Catarina la me a portà nte la canbra onde che Iacomina l era destirada sora 
l lieto e la farea fadia a tira l fià. Catarina l à betà le man sul peto de mè sorela. 
Catarina la me à domandà se podeo portaghi n tin de oio de trementina e salvia. 
Anca l dotor l é ruà e l à dito:”Solo con l’aiuto di Dio guarirà. Pregate fortemente, 
et con atti di contrizione.” Dopo avè betù par cuatro o zinche dì l oio e la salvia 
Tacomina l é guarida nbota. 


PATRIARCA 
Chi sei tu e cosa sai? 
AGOSTINO 


Son Agostino e no me desmenteo pì che mè fradel, Jacopo Zamberlani da 
Piee, 1 é tomà da doi ane, poche dì prima de la Madona de le Candele e l se à fato 
vede dai dotor, ma no i l avea guari e da doi ane l avea tanto mal. Catarina da 
Pozale l à pensà de iavà ia l mal e la à betà sora la ianba n oio par doi o tré di. L 
oio l era fato co le erbe. Èi pagà da bee a Catarina e ghi èi dato schei par le sò 
bestie. 


STREGA 


Al diou no ] me à mai iutà, giuro che no 1 me à mai iutà! Solo la grazia de la 
Madona à guarì i pore nes ... solo 1 Signor e la Madona i guarisse la dente!! No 
... moléme, me spaché i braz, no staré tirame su, oiuto che mal, i mè braz... no 
ghi la fado, no poi pì ... che mal, me avé destacà dute doi i braz, moléme do, ve 
preo. Si, basta, l é vero, se golè che ve lo dighe, ve lo digo, basta che me lasseve 
stà: ei ciamà al diou dute le ote che avèo bisuoi, e ades beteme dò nbota se no 
moro. 


PATRIARCA 

Cristi nomine invocatus. Die duodecima Mercurij decembris Anni millesimi 
sexcentesimi quadragesimi sexti post Christum natum. Noi Marco Gradenico per 
la grazia di Dio e della Santa Sede Apostolica, Patriarcha d’ Aquileia e Fra Giulio 
Missinis da Orvieto dell’Ordine di S. Francesco, dottore Teologo Inquisitore 
d’Aquileia e di Concordia specialmente delegato dalla S. Sede Apostolica contro 
l'eresia. 


Essendo che tu Catharina della Villa di Pozalle sotto la Pieve di Pieve di 
Cadore nella Diocesi d’ Aquileia fosti grandemente indiziata, et anche per il detto 
di testimoni e per la tua propria confessione convinto in questo Santo Offitio 
havere esercitato l’arte medicinale per diverse sorti d’informità incurabili con 
medicamenti notevolmente con atti. Havendo noi visti e maturamente considerati 
i meriti di questa tua causa con suddette tue confessioni, inditij et depositioni 
d’altrui, e quanto di ragione si doveva vedere, e considerare, similmente con il 
conseglio e parere de nostri Signori Consiglieri dottori Theologi e Canonisti, 
siano venuti contro di te all’infrascritta sentenza. 


Invocando dunque il Santissimo Nome di Nostro Signore Giesù Christo della 
Gloriosissima sua Madre sempre vergine Maria e di S. Pietro Martire nostro 
Protettore, havendo davanti li sacrosanti Evangelij, acció dal volto di Dio proceda 
il nostro Giudicio e gli nostri vedano la verità e l’equità nella causa contro di te 
vertente in questo Tribunale per la quale tu Catharina suddetta rea inditiata, 
inquisita, pro confessa e convinta rispettivamente come di sopra vi è detto rimani, 
per questa definitiva sentenza qualle sedendo pro tribunali proferiamo in questi 
scritti in questo luogo, ed hora da noi eletti. 


Diciamo, pronunciamo, sentenziamo e dichiariamo che Catharina suddetta 
sei obbligata ad abiurare avanti a noi li sopraddetti errori, et heresie, o 
generalmente ogni e qualunque errore et heresia che contradica alla detta Sancta 
Cattolica ed Apostolica Romana chiesa come questa diffinitiva sentenza, ti 
condanniamo che facci nel modi e forme che da noi ti sarà data. Ti condanniamo a 
stare sulla porta della Chiesa di Pieve di Pieve di Cadore per tre feste, mentre si 
dice la Messa solenne, con il capo scoperto e con la candela accesa in mano ne i 
giorni festivi, per tre volte ad arbitrio del Piovano di ditta Pieve Di più ti 
condanniamo che in tempo di vita sotto qualsivoglia pretesto mai più eserciti 
Parte di medicina, medicando superstitiosamente le persone oppresse da 
qualsivoglia informità come hai fatto mescolando salvia e trementina, con voti 
alla Gloriosissima Vergine Maria ai Santi et altre Devotioni, tutte cose a te 
disconvenienti, E per penitenza salutari ti imponiamo che per uno anno reciti una 
volta al dì la corona della Beatissima Vergine Maria e per lo restante tempo di tua 
vita et ogni Domenica una volta il Pater Noster, 1’ Ave Maria et il Credo. 

Che durante il deto tempo ali cingue anni, confessi sacramentalmente quattro 
volte l’anno i tuoi peccati al Sacerdote deputato et aprovato et di sua licenza ti 
comunichi nelle quattro principali Solennità cioè della Natività della Resurettione 
di Nostro Signore Giesù Christo della Sacra Pentecoste, e di tutti i Santi, 
riservando a noi la facoltà di mittigare, commutare, rimettere e condonare in tutto 
o in parte le dette pene e penitenze. 


E così diciamo, pronunciamo, sententiamo, dichiariamo, penitentiamo e 
riscriviamo in questo et in ogni altro miglior modo e forma che di ragione potemo 
e dovemo. 


Ego Marcus Patriarcha Aquileiae. 
STREGA 


Io Catarina da Pozalle giuro che credo con il cuore, confesso con la bocca 
che solo a Dio e solo a lui si deve consegnare la propria anima. Credo con il 
cuore, confesso con la bocca, che la santa fede cattolica e apostolica la quale 
crede, conserva e predica la santa romana chiesa e conseguentemente abiuro, 
revoco e detesto ogni eresia contro la santa romana chiesa. Ave, maris Ste Ila, Dei 
mater alma, atque semper Virgo Felix coeli porta. Ora pro nobis, sancta Dei 
Genitrix. Oremus. Concede nos famulos tuos, quaesumus Domine Deus, perpetua 
mentis et corporis sanitate gaudere et gloriosa beatae Mariae semper Virginis 
intercessione a presenti liberati tristitia et aeterna perfrui laetitia. Per Christum 
Dominum nostrum. Amen. Mater Christi, Mater Gratiae, Mater purissima, Mater 
castissima, Mater inviolata, Mater intemerata, Mater amabilis, mater admirabilis, 
mater bonis consilii, Mater Creatoris, Mater Salvatoris, ora pro nobis. 
Ominipotens sempiterne Deus, respice in Cor dilectissimi Filii tui, et in laudes et 
satisfactiones, quas in nomine peccatorum tibi persolvit» 


(Cialauz) 

